ПРОТОКОЛ № 40
от заседание на Комисия по дисциплинарните производства
на Висшия съдебен съвет,
проведено на 06 октомври  2015 г.

Днес, 06 октомври 2015 г.,вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ: ГАЛЯ ГЕОРГИЕВА
 ЧЛЕНОВЕ: СВЕТЛА ПЕТКОВА
ВАСИЛ ПЕТРОВ
МИХАИЛ КОЖАРЕВ
ЮЛИЯ КОВАЧЕВА

ОТСЪСТВАТ: Милка Итова, Ясен Тодоров

	От администрацията на ВСС: 
Васил Михов – директор на дирекция „Дисциплинарна дейност”.
Силвия Георгиева – младши експерт – юрисконсулт в дирекция „Дисциплинарна дейност”.

	Заседанието протече при следния дневен ред:
1.	Предложение от Инспектората към Висшия съдебен съвет за налагане на дисциплинарно наказание на Йорданка Николова Ваклева - съдия в Софийски районен съд. 

2.	Предложение от Цветанчо Трифонов – административен ръководител-председател на Районен съд гр. Козлодуй, за налагане на дисциплинарно наказание на Адриана Георгиева Добрева - съдия в Районен съд гр. Козлодуй.

3.	Предложение от петима членове на Висшия съдебен съвет за налагане на дисциплинарно наказание на Майа Иванова Попова - съдия в Районен съд гр. Пазарджик – отложена точка от 21.07.2015 г. по протокол № 31.

4.	Заповед на Калина Чапкънова – административен ръководител-окръжен прокурор на Окръжна прокуратура гр. Бургас, с която е наложено дисциплинарно наказание по чл. 308, ал. 1, т. 2 от ЗСВ - „порицание” на Ангел Атанасов Георгиев – прокурор в Окръжна прокуратура гр.Бургас.
5.	Заповед на Боряна Димитрова – административен ръководител-председател на Окръжен съд гр. Бургас, с която е наложено дисциплинарно наказание по л. 308, ал. 1, т. 1 от ЗСВ - „забележка”  на Мъгърдич Мелкон Мелконян – съдия в Окръжен съд гр. Бургас.

6.	Жалба от адвокат Виолетка Стоянова от САК против член на ВСС.

7.	Жалба от адвокат Виолетка Стоянова от САК, с молба за налагане на дисциплинарни наказания на съдии от Софийски градски съд.

8.	Проект на прессъобщения във връзка с ангажиране дисциплинарна отговорност на съдии, прокурори и следователи.

9.	Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.09.2015 г. – 30.09.2015 г.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

10.	Предложение от Христо Динев – административен ръководител-градски прокурор на Софийска градска прокуратура, за налагане на дисциплинарно наказание на Стефи Кирилова Гълъбова – следовател в Следствен отдел към Софийска градска прокуратура.

11.	Предложение от петима членове на Висшия съдебен съвет за налагане на дисциплинарно наказание на Милена Кирова Костова-Колева – административен ръководител-председател на Районен съд гр.Стара Загора.

12.	Редактирана версия на доклад на Световната банка „Карта на съдебни производства в България“.
По дневния ред

1.	ОТНОСНО: Предложение от Инспектората към Висшия съдебен съвет за налагане на дисциплинарно наказание на Йорданка Николова Ваклева - съдия в Софийски районен съд. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет, съгласно предложението от Инспектората към Висшия съдебен съвет, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Йорданка Николова Ваклева - съдия в Софийски районен съд. 

2.	ОТНОСНО: Предложение от Цветанчо Трифонов – административен ръководител-председател на Районен съд гр. Козлодуй, за налагане на дисциплинарно наказание на Адриана Георгиева Добрева - съдия в Районен съд гр. Козлодуй

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Връща предложението на административния ръководител на Районен съд гр. Козлодуй за преценка относно наличие на основания за упражняване на правомощията си по чл. 311, т. 1 от ЗСВ.

3.	ОТНОСНО: Предложение от петима членове на Висшия съдебен съвет за налагане на дисциплинарно наказание на Майа Иванова Попова - съдия в Районен съд гр. Пазарджик – отложена точка от 21.07.2015 г. по протокол № 31.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет, съгласно предложението от петима членове на Висшия съдебен съвет, да не образува дисциплинарно производство за налагане на дисциплинарно наказание на Майа Иванова Попова - съдия в Районен съд гр. Пазарджик, поради изтекли срокове по чл. 310, ал. 1 от ЗСВ.

4.	ОТНОСНО: Заповед на Калина Чапкънова – административен ръководител-окръжен прокурор на Окръжна прокуратура гр. Бургас, с която е наложено дисциплинарно наказание по чл. 308, ал. 1, т. 2 от ЗСВ - „порицание” на Ангел Атанасов Георгиев – прокурор в Окръжна прокуратура гр.Бургас

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Отлага разглеждането на предложението за следващото заседание на Комисията, което ще се проведе на 13.10.2015 г.

5.	ОТНОСНО: Заповед на Боряна Димитрова – административен ръководител-председател на Окръжен съд гр. Бургас, с която е наложено дисциплинарно наказание по чл. 308, ал. 1, т. 1 от ЗСВ - „забележка”  на Мъгърдич Мелкон Мелконян – съдия в Окръжен съд гр. Бургас.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Предлага на Висшия съдебен съвет, на основание чл. 314, ал. 3 от Закона за съдебната власт, да ПОТВЪРДИ наложеното със Заповед № 484/11.06.2015 г. на Боряна Димитрова – административен ръководител-председател на Окръжен съд гр. Бургас, дисциплинарно наказание по чл. 308, ал.1, т. 1 от ЗСВ - „забележка“, на Мъгърдич Мелкон Мелконян – съдия в Окръжен съд гр. Бургас, за допуснати дисциплинарни нарушения по чл. 307, ал. 4, т. 2 от ЗСВ. 
5.2. Заповед № 484/11.06.2015 г. на Боряна Димитрова – административен ръководител-председател на Окръжен съд гр. Бургас, ведно с решението на ВСС да се приложат към кадровото досие на магистрата.

6.	ОТНОСНО: Жалба от адвокат Виолетка Стоянова от САК против член на ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Да се уведоми подателят на жалбата, че органите и лицата, които могат да правят предложения за налагане на дисциплинарни наказания на магистрати, са посочени изрично в разпоредбата на чл. 312, ал. 1 от ЗСВ. В конкретния случай Висшият съдебен съвет не е сезиран от компетентен орган по предвидения в закона ред.

7.	ОТНОСНО: Жалба от адвокат Виолетка Стоянова от САК, с молба за налагане на дисциплинарни наказания на съдии от Софийски градски съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Да се уведоми подателят на жалбата, че органите и лицата, които могат да правят предложения за налагане на дисциплинарни наказания на магистрати, са посочени изрично в разпоредбата на чл. 312, ал. 1 от ЗСВ. В конкретния случай Висшият съдебен съвет не е сезиран от компетентен орган по предвидения в закона ред.
Същевременно органите на съдебната власт са независими при осъществяване на своите функции, като при постановяване на своите актове, съдиите, прокурорите и следователите се основават само на закона и на събраните по делото доказателства. При осъществяване на съдебната власт съдиите, прокурорите и следователите не носят дисциплинарна отговорност за техните служебни действия и за постановените от тях актове. Законосъобразността, обосноваността и правилността на съдебните и прокурорските актове подлежат на инстанционен контрол по реда и при условията предвидени в процесуалните закони. С оглед на това Висшият съдебен съвет не може да извършва проверки и да се произнася по правилността на актовете на магистратите.

8.	ОТНОСНО: Проект на прессъобщения във връзка с ангажиране дисциплинарна отговорност на съдии, прокурори и следователи.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Приема за сведение Проект на прессъобщения във връзка с ангажиране дисциплинарна отговорност на съдии, прокурори и следователи.
8.2. Решението да се изпрати на Комисия „Публична комуникация“ на ВСС.

9.	ОТНОСНО: Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.09.2015 г. – 30.09.2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

9.1. Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.09.2015 г. - 30.09.2015 г.

10.	ОТНОСНО: Предложение от Христо Динев – административен ръководител-градски прокурор на Софийска градска прокуратура, за налагане на дисциплинарно наказание на Стефи Кирилова Гълъбова – следовател в Следствен отдел към Софийска градска прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

10.1. Предлага на Висшия съдебен съвет, съгласно предложението от Христо Динев – административен ръководител-градски прокурор на Софийска градска прокуратура, да образува дисциплинарно производство и да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Стефи Кирилова Гълъбова – следовател в Следствен отдел към Софийска градска прокуратура.

11.	ОТНОСНО: Предложение от петима членове на Висшия съдебен съвет за налагане на дисциплинарно наказание на Милена Кирова Костова-Колева – административен ръководител-председател на Районен съд гр.Стара Загора.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

11.1. Предлага на Висшия съдебен съвет, съгласно предложението от петима членове на Висшия съдебен съвет, да образува дисциплинарно производство и да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Милена Кирова Костова-Колева – административен ръководител-председател на Районен съд гр.Стара Загора.

12.	ОТНОСНО: Редактирана версия на доклад на Световната банка „Карта на съдебни производства в България“.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

12.1. Приема за сведение редактирана версия на доклад на Световната банка „Карта на съдебни производства в България“.

ПРЕДСЕДАТЕЛ НА КОМИСИЯ		/п/
ПО ДИСЦИПЛИНАРНИТЕ 
ПРОИЗВОДСТВА: 

				ГАЛЯ ГЕОРГИЕВА